Source: http://docplayer.fi/2552532-Valtiovarainvaliokunnalle.html
Timestamp: 2016-10-23 06:41:14+00:00
Document Index: 13584860

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'kko ', 'Diaarinumero 3154']

1 PERUSTUSLAKIVALIOKUNNAN LAUSUNTO 5/2010 vp Hallituksen esitys valmisteverotuslaiksi ja laiksi Ahvenanmaan maakuntaa koskevista poikkeuksista arvonlisävero- ja valmisteverolainsäädäntöön annetun lain 27 :n muuttamisesta Valtiovarainvaliokunnalle JOHDANTO Vireilletulo Eduskunta on 8 päivänä joulukuuta 2009 lähettäessään hallituksen esityksen valmisteverotuslaiksi ja laiksi Ahvenanmaan maakuntaa koskevista poikkeuksista arvonlisävero- ja valmisteverolainsäädäntöön annetun lain 27 :n muuttamisesta (HE 263/2009 vp) valmistelevasti käsiteltäväksi valtiovarainvaliokuntaan samalla määrännyt, että perustuslakivaliokunnan on annettava asiasta lausunto valtiovarainvaliokunnalle. Asiantuntijat Valiokunnassa ovat olleet kuultavina - ylitarkastaja Tanja Nurmi, valtiovarainministeriö - lainsäädäntöneuvos Arja Manner, oikeusministeriö - professori Olli Mäenpää - oikeustieteen tohtori Matti Pellonpää - hallintotieteiden tohtori, dosentti Jukka Viljanen. Lisäksi kirjallisen lausunnon ovat antaneet professori Tuomas Ojanen professori Veli-Pekka Viljanen. HALLITUKSEN ESITYS Esityksessä ehdotetaan säädettäväksi uusi valmisteverotuslaki, joka korvaa voimassa olevan valmisteverotuslain. Ehdotetulla lailla pannaan täytäntöön neuvoston direktiivi valmisteverojen yleisestä järjestelmästä. Ehdotus sisältää muun ohella säännöksiä valmisteveron alaisten tuotteiden valmistamisen, jalostamisen ja hallussapidon luvanvaraisuudesta sekä tulliviranomaisen tarkastusvaltuuksista. Ahvenanmaan maakuntaa koskevista poikkeuksista arvonlisävero- ja HE 263/2009 vp valmisteverolainsäädäntöön annettuun lakiin tehdään asiaan liittyvä vähäinen muutos. Ehdotetut lait ovat tarkoitetut tulemaan voimaan 1 päivänä huhtikuuta Esityksen säätämisjärjestysperusteluissa luvanvaraisuutta koskevaa sääntelyä arvioidaan perustuslain 18 :n 1 momentissa turvatun elinkeinovapauden kannalta. Viranomaisen tarkastusvaltuuksia tarkastellaan lyhyesti perustuslain 10 :n kotirauhasäännösten näkökulmasta. Lisäksi perusteluissa sivutaan lakiehdotuksen si- Versio 2.02 sältämiä asetuksenantovaltuuksia ja viranomaisen määräyksenantovaltuuksia. Lakiehdotukset voidaan perustelujen mukaan käsitellä tavallisen lain säätämisjärjestyksessä. VALIOKUNNAN KANNANOTOT Perustelut Tarkastusvaltuudet Yksityiselämän suoja Arvioinnin lähtökohtia. Valmisteverotuslakiehdotuksen 96 ja 97 :ssä on säännöksiä tulliviranomaisen valtuuksista tarkastaa tilat, joissa säilytetään tai käsitellään valmisteveron alaisia tuotteita. Sääntelyä on arvioitava perustuslain 10 :n yksityiselämän suojaa koskevien säännösten kannalta. Ehdotus on merkityksellinen myös Euroopan ihmisoikeussopimuksen 8 artiklassa ja Euroopan unionin perusoikeuskirjan 7 artiklassa turvatun yksityiselämän suojan näkökulmasta. Perustuslakivaliokunta on äskettäin lausunnossaan PeVL 36/2009 vp kiinnittänyt huomiota siihen, että Euroopan ihmisoikeustuomioistuin on tulkinnut Euroopan ihmisoikeussopimuksen 8 artiklassa turvattua kodin suojaa siten, että sen katsotaan ainakin joissakin tapauksissa kattavan myös liiketilat. Valiokunta huomautti tarpeesta jatkossa varmistaa, että liiketiloihin tehtäviä tarkastuksia koskevassa lainsäädännössä otetaan asianmukaisesti huomioon ihmisoikeustuomioistuimen kehittyvä oikeuskäytäntö. Euroopan ihmisoikeustuomioistuin on käytännössään katsonut, että myös yrityksen liiketilat nauttivat "kodin" (ransk. "domicile", engl. "home") suojaa. Tällainen suoja ei kuitenkaan ainakaan, jos kysymys ei ole esimerkiksi asianajajan kaltaisen tai kotona työskentelevän ammatinharjoittajan tiloista näyttäisi olevan täysin samaistettavissa luonnollisen henkilön kodin nauttimaan suojaan. Euroopan ihmisoikeustuomioistuimen viranomaisten tarkastusvaltuuksia koskevassa oikeuskäytännössä on valiokunnan näkemyksen mukaan ensisijassa kysymys siitä, että laissa säädetyt viranomaisvaltuudet eivät saa olla oikeusvarmuuden näkökulmasta liian väljiä. Keskeistä on, että yrityksessä tehtäviä tarkastuksia koskevan lainsäädännön ja käytännön on tarjottava riittävät takeet mielivaltaa vastaan. Ongelmallisena tuomioistuin on pitänyt muun muassa sellaista lainsäädäntöä, joka antaa viranomaisille hyvin laajan harkintavallan päättää tarkastusten tarkoituksenmukaisuudesta, määrästä ja kestosta (ks. esim. Société Colas Est ym. v. Ranska, , Funke v. Ranska, , Niemietz v. Saksa, ). EU-tuomioistuin on oikeuskäytännössään katsonut, että suojan antaminen sellaisia julkisen vallan toimenpiteitä vastaan, joilla puututaan mielivaltaisesti tai suhteettomalla tavalla henkilöiden yksityisen toiminnan piiriin, olipa kyse luonnollisista henkilöistä tai oikeushenkilöistä, on unionin oikeuden yleinen periaate. Määritettäessä kyseisen periaatteen ulottuvuutta yritysten liiketilojen suojan osalta on otettava huomioon edellä mainittu Euroopan ihmisoikeustuomioistuimen yksityiselämän suojaa koskeva oikeuskäytäntö (ks. esim. asia C-94/00 Roquette Frères, ja asia C-450/06 Varec SA, ). Kansalliset perusoikeusrajoitukset eivät saa olla ristiriidassa Suomen kansainvälisten ihmisoikeusvelvoitteiden kanssa (PeVM 25/1994 vp, s. 5/II). Euroopan ihmisoikeustuomioistuimen oikeuskäytäntö on otettava huomioon tulkittaessa perustuslain 10 :n 1 momentin säännöstä yksityiselämän suojasta. Tämän vuoksi on perustuslainkin valossa selvää, että viranomaisten tarkastusvaltuuksia koskevan lainsäädännön on oltava riittävän täsmällistä ja tarjottava riittävät takeet väärinkäytöksiä vastaan myös silloin, kun kysymys on yrityksiin kohdistuvista tarkastuksista. Lainsäädännön on sisällettävä tämän toteutumiseksi riittävät menettelylliset ja oikeusturvatakeet. Tarkastuksilla ei saa puuttua mieli- 23 valtaisesti tai suhteettomasti oikeushenkilöiden yksityisen toiminnan piiriin. Euroopan ihmisoikeustuomioistuimen oikeuskäytännöstä ei valiokunnan mielestä seuraa vaatimusta laajentaa perustuslain 10 :n 1 ja 3 momentissa säädettyä kotirauhan suojaa kattamaan myös liikehuoneistot tai muut vastaavat yritysten tilat. Tämä johtuu ennen muuta siitä, että perustuslain 10 :n 3 momentin kotirauhan piiriin ulottuvia toimenpiteitä koskeva rajoituslauseke on ihmisoikeussopimuksen 8 artiklaa merkittävästi tiukempi. Ehdotuksen arviointi. Valmisteverotuslain 96 ja 97 eivät sinällään sisällä riittäviä menettelyllisiä ja oikeusturvatakeita. Valiokunta kiinnittää kuitenkin huomiota siihen, että hallintolain 39 :ssä on verraten yksityiskohtaiset säännökset hallintoasian käsittelyyn liittyvässä tarkastuksessa noudatettavasta menettelystä. Sen mukaan viranomaisen on yleensä ilmoitettava tarkastuksen aloittamisajankohdasta asianosaiselle, jolla on myös oikeus olla läsnä tarkastuksessa sekä esittää mielipiteensä ja kysymyksiä tarkastukseen liittyvistä seikoista. Lisäksi asianosaiselle on kerrottava tarkastuksen tavoitteista, sen suorittamisesta ja jatkotoimenpiteistä. Tarkastus on suoritettava aiheuttamatta tarkastuksen kohteelle tai sen haltijalle kohtuutonta haittaa. Tarkastuksesta on viipymättä laadittava kirjallinen tarkastuskertomus, joka on annettava tiedoksi asianosaiselle. Hallintolain 39 yhdessä saman lain 6 :n sisältämien hallinnon oikeusperiaatteiden kanssa täyttävät valiokunnan mielestä tarkastusten toteuttamista koskevalle lainsäädännölle asetettavat Euroopan ihmisoikeussopimuksen 8 artiklasta ja perustuslain 10 :n 1 momentista johtuvat vaatimukset. Lisäksi on huomioitava, että tarkastukset toteutetaan virkavastuulla, joten niiden lainmukaisuus on saatettavissa tuomioistuimen arvioitavaksi. Hallintolakia sovelletaan tulliviranomaisten toimintaan ilman erityistä viittaussäännöstäkin. Valiokunta on kuitenkin kiinnittänyt huomiota siihen, että hallintolakiesityksen perustelujen mukaan lain 39 koskee ainoastaan sellaista viranomaisen toimivaltaan muun lainsäädännön nojalla kuuluvaa tarkastusta, jonka suorittaminen on tarpeen tietyn hallintoasian selvittämiseksi tai päätöksen edellytysten toteamiseksi. Sen sijaan viranomaisen toimivaltaan kuuluvat valvontatyyppiset tarkastukset jäävät muun lainsäädännön varaan (HE 72/2002 vp, s. 93/II). Valmisteverolakiehdotuksen 96 ja 97 :ssä tarkoitetut tarkastukset näyttäisivät olevan lähinnä jälkimmäisen tyyppisiä. Tämän vuoksi ja myös siksi, että ehdotettuun lakiin sisältyy menettelyä koskevia hallintolaista poikkeavia erityissäännöksiä lakiehdotukseen on syytä lisätä viittaussäännös, jonka nojalla tarkastuksissa noudatetaan soveltuvin osin hallintolain 39 :n säännöksiä. Lakiehdotuksen 96 ja 97 :n tarkastusvaltuuksien käyttämistä ei ole sidottu mihinkään tarkoitusedellytykseen. Näistä edellytyksistä, jotka ilmenevät ainakin valmisteverotusdirektiivin 19 artiklasta ja johdantolauseesta 15, on lisättävä nimenomainen säännös mainittuihin pykäliin. Kotirauhan suoja Tarkastusta ei saa lakiehdotuksen 97 :n 1 momentin nimenomaisen säännöksen perusteella suorittaa kotirauhan piiriin kuuluvassa tilassa, joten tarkastusvaltuudet eivät koske perustuslain 10 :n 1 ja 3 momentissa turvattua kotirauhan suojan piiriä. Sen sijaan 96 :ssä ei ole vastaavaa rajausta. Verovelvollisen on sen 1 momentin mukaan esitettävä varastonsa ja muut tilansa. Tällaisiin tiloihin voi ilmeisesti sisältyä myös kotirauhan piiriin kuuluvia pysyväisluonteiseen asumiseen tarkoitettuja tiloja. Säännöstä on siksi perustuslain 10 :n 1 ja 3 momentin johdosta tärkeää täydentää maininnalla siitä, että tarkastuksia ei voida suorittaa kotirauhan piiriin kuuluvissa tiloissa (PeVL 15/2008 vp, s. 4/I, PeVL 30/2005 vp, s. 6/I). Jos tarkoituksena on mahdollistaa tarkastukset myös kotirauhan piiriin kuuluvissa tiloissa, on tarkastusvaltuuksien edellytykset sidottava perustuslain 10 :n 3 momentin vaatimusten mukaisesti ja niitä on täsmennettävä olennaisesti. 34 Perustuslain 124 Tulliviranomainen voi valmisteverotuslakiehdotuksen 96 :n 2 momentin mukaan määrätä asiantuntevan ja esteettömän henkilön suorittamaan säännöksessä tarkoitetun tarkastuksen. Ehdotuksesta tai sen perusteluista ei selviä, voidaanko tarkastajaksi määrätä myös muu kuin viranomaisvastuulla toimiva henkilö. Jos näin on tarkoitettu ja jos ulkopuolisen tarkastajan mahdollistavaa sääntelyä ylipäänsä pidetään tarpeellisena tästä seikasta on perustuslain 124 :n vuoksi välttämätöntä lisätä maininta lakiehdotukseen. Tässä tapauksessa lakiehdotukseen on oikeusturvan ja hyvän hallinnon vaatimusten turvaamisen kannalta lisättävä myös täsmällisemmät säännökset tällaisen tarkastajan pätevyysvaatimuksista tai kelpoisuusehdoista. Säädösperusteisesti on lisäksi huolehdittava siitä, että ulkopuoliseen tarkastajaan sovelletaan tehtäväänsä suorittaessaan samoja säännöksiä kuin viranomaisvastuulla toimivaan tarkastajaan. Näitä seikkoja koskevat säännökset on perustuslain 124 :n takia lisättävä 1. lakiehdotuksen 96 :ään, jotta se voidaan käsitellä tavallisen lain säätämisjärjestyksessä (vrt. PeVL 3/2009 vp, s. 5). Lisäksi valiokunta huomauttaa, että mahdollista ulkopuolista tarkastajaa ei voida määrätä ainakaan yksin suorittamaan tarkastusta kotirauhan piiriin kuuluvissa tiloissa, vaikka tällainen valtuus myönnettäisiinkin laissa viranomaiselle (ks. PeVL 42/2005 vp, s. 3/I). Veronhuojennus Tullihallitus voi lakiehdotuksen 105 :n 1 momentin nojalla erityisistä syistä hakemuksesta alentaa suoritettua tai suoritettavaa valmisteveroa, jos sen periminen täysimääräisenä olisi olosuhteet huomioon ottaen ilmeisen kohtuutonta. Sama koskee veronlisäystä, viivekorkoa, viivästyskorkoa ja lykkäyksen vuoksi suoritettavaa korkoa. Perustuslakivaliokunta on pitänyt ehdotetun kaltaisen veronhuojennustoimivallan säätämistä viranomaiselle sinänsä valtiosääntöoikeudellisesti mahdollisena (ks. PeVL 44/2005 vp, s. 3/II ja siinä mainitut valiokunnan lausunnot). Huojennusvaltuudet eivät kuitenkaan saa olla niin laajat, että kulloisenkin lain sanamuodon mukainen oikeustila verovelvollisuuden ja veron suuruuden perusteista voisi valtuuksia käyttämällä olennaisesti muuttua. Huojennusmahdollisuuden tulee siten jäädä selvästi poikkeukselliseksi suhteessa laissa säädettäviin veron määräytymisperusteisiin. Laista tulee käydä ilmi huojennusten hyväksyttävät myöntämisperusteet samoin kuin se, missä tarkoituksessa huojennuksia voidaan myöntää. Sääntelyyn kohdistuvat tällaiset vaatimukset perustuvat osin perustuslain 6 :n yhdenvertaisuussäännöksiin, jotka on otettava asianmukaisesti huomioon myös huojennusvaltuuksia käytännössä sovellettaessa. Ehdotettu säännös on valiokunnan aiemman käytännön valossa ongelmaton siltä osin kuin huojennustoimivallan perusteena on täysimääräisen maksun ilmeinen kohtuuttomuus (PeVL 44/2005 vp, s. 3/II, PeVL 4/1991 vp, s. 2/I). Valiokunta on aikaisemmin pitänyt mahdollisuutta myöntää huojennusta "erityisistä syistä" sääntelyn täsmällisyyden näkökulmasta ongelmallisena, kun kysymys on ollut kohtuuttomuuskriteerin kanssa vaihtoehtoisesta kriteeristä (PeVL 44/2005 vp, s. 3/II). Nyt käsiteltävän lakiehdotuksen 105 :ssä erityisten syiden vaatimus liittyy kuitenkin suoraan täysimääräisen perimisen ilmeiseen kohtuuttomuuteen. Näin muotoiltuna sääntely ei vaikuta ehdotuksen käsittelyjärjestykseen. Erityisiä syitä on valiokunnan mielestä kuitenkin syytä luonnehtia esimerkein. Tullihallitus voi 105 :n 1 momentin perusteella myöntää huojennusta "määräämillään ehdoilla". Valiokunta on aiemmin katsonut, että tällainen avoin säännös viranomaisen toimivallasta ei ole sopusoinnussa perustuslain 81 :n 1 momentissa olevan lailla säätämisen vaatimuksen eikä julkiseen valtaan perustuslain 2 :n 3 momentin mukaan kohdistuvan lainalaisuusvaatimuksen näkökulmista (PeVL 44/2005 vp, s. 4/I). Säännöstä on täydennettävä viranomaisen toimivaltaa rajaavilla maininnoilla esimerkiksi siitä, mistä seikoista taikka minkä tyyppisiä tai miltä kannalta tarpeellisia ehtoja huojentamispäätöksellä voidaan verovelvolliselle asettaa. Lakiehdotuksen täydentäminen tällä tavoin 45 on edellytys sen käsittelemiselle tavallisen lain säätämisjärjestyksessä. Muuta Valmisteverotuslakiehdotuksessa on useassa kohdassa viitattu Euroopan yhteisöön. Nämä viittaukset on syytä muuttaa viittauksiksi Euroopan unioniin, koska Lissabonin sopimuksen voimaantulon myötä unioni on korvannut Euroopan yhteisön. Tämä koskee myös yleisiä viittauksia sellaiseen lainsäädäntöön, joka voimaan tullessaan on ollut yhteisön lainsäädäntöä. Pääsäännöstä voidaan poiketa silloin, kun viitataan suoraan nimeltä säädökseen, jossa edelleen esiintyy sana "yhteisö". Lausunto Lausuntonaan perustuslakivaliokunta esittää, että lakiehdotukset voidaan käsitellä tavallisen lain säätämisjärjestyksessä, 1. lakiehdotus kuitenkin vain, jos valiokunnan sen 96 :n 2 momentista ja 105 :n 1 momentista tekemät valtiosääntöoikeudelliset huomautukset otetaan asianmukaisesti huomioon. Helsingissä 26 päivänä helmikuuta 2010 Asian ratkaisevaan käsittelyyn valiokunnassa ovat ottaneet osaa pj. vpj. jäs. Kimmo Sasi /kok Jacob Söderman /sd Tuomo Hänninen /kesk Ulla Karvo /kok Esko Kiviranta /kesk Kari Kärkkäinen /kd Elisabeth Nauclér /r vjäs. Ville Niinistö /vihr Tuula Peltonen /sd Veijo Puhjo /vas Tapani Tölli /kesk Tuulikki Ukkola /kok Antti Vuolanne /sd Johannes Koskinen /sd. Valiokunnan sihteerinä on toiminut valiokuntaneuvos Petri Helander. 5 Samankaltaiset tiedostot
PERUSTUSLAKIVALIOKUNNAN LAUSUNTO 14/2013 vp Hallituksen esitys eduskunnalle laeiksi kuitintarjoamisvelvollisuudesta käteiskaupassa ja sakon täytäntöönpanosta annetun lain 1 :n muuttamisesta Talousvaliokunnalle Lisätiedot hallintovaliokunnalle.
PERUSTUSLAKIVALIOKUNNAN LAUSUNTO 19/2010 vp Hallituksen esitys teollismallien kansainvälistä rekisteröintiä koskevaan Haagin sopimukseen liittyvän Geneven asiakirjan hyväksymisestä ja laiksi sen lainsäädännön Lisätiedot maa- ja metsätalousvaliokuntaan samalla
PERUSTUSLAKIVALIOKUNNAN LAUSUNTO 18/2006 vp Hallituksen esitys laeiksi maatalouden harjoittamisesta luopumisen tukemisesta ja luopumisjärjestelmiä koskevien lakien muuttamisesta Maa- ja metsätalousvaliokunnalle Lisätiedot EDUSKUNTA ASIAKIRJAVIHKO
EDUSKUNTA ASIAKIRJAVIHKO llujd VALIOKUNNAT VK-FAKTA PERUSTUSLAKIVALIOKUNTA DIAARIOTE 18.02.2005 DIAARIOTE PERUSTUSLAKIVALIOKUNTA HE 125/2004 vp laiksi verkkotunnuslain muuttamisesta Saapunut: Lausuntoa Lisätiedot PUOLUSTUSVALIOKUNNAN MIETINTÖ 2/2002 vp. Hallituksen esitys laiksi valmiuslain muuttamisesta ja eräiksi siihen liittyviksi laeiksi JOHDANTO
PUOLUSTUSVALIOKUNNAN MIETINTÖ 2/2002 vp Hallituksen esitys laiksi valmiuslain muuttamisesta ja eräiksi siihen liittyviksi laeiksi JOHDANTO Vireilletulo Eduskunta on 22 päivänä lokakuuta 2002 lähettänyt Lisätiedot 4. HE 114/2002 vp laiksi sähkömarkkinalain muuttamisesta
PERUSTUSLAKIVALIOKUNTA ESITYSLISTA 71/2002 vp Keskiviikko 18.9.2002 kello 08.30 1. Nimenhuuto 2. Päätösvaltaisuus 3. HE 112/2002 vp viestintämarkkinoita koskevan lainsäädännön muuttamisesta Ilmoitetaan, Lisätiedot TYÖMARKKINAOSAPUOLTEN EHDOTUS SÄHKÖISEN VIESTINNÄN TIETOSUOJALAIN 13 :N MUUTTAMISESTA; EHDOTUKSEN OIKEUDELLISTA ARVIOINTIA
OIKEUSMINISTERIÖ MUISTIO Lainvalmisteluosasto 9.6.2006 Anna-Riitta Wallin TYÖMARKKINAOSAPUOLTEN EHDOTUS SÄHKÖISEN VIESTINNÄN TIETOSUOJALAIN 13 :N MUUTTAMISESTA; EHDOTUKSEN OIKEUDELLISTA ARVIOINTIA 1. Ehdotus Lisätiedot HE 57/2012 vp. taikka julkisyhteisö tai muu hankintayksikkö. Laki sisältäisi direktiiviä vastaavat säännökset muun muassa maksuajan enimmäiskestosta
Hallituksen esitys eduskunnalle laiksi kaupallisten sopimusten maksuehdoista, laiksi saatavien perinnästä annetun lain muuttamisesta ja eräiksi niihin liittyviksi laeiksi ESITYKSEN PÄÄASIALLINEN SISÄLTÖ Lisätiedot TOIMINTA JA HALLINTO 2002:6. Ohjeita lausunnon valmistelijalle
TOIMINTA JA HALLINTO 2002:6 Ohjeita lausunnon valmistelijalle OIKEUSMINISTERIÖN TOIMINTA JA HALLINTO 2002:6 Ohjeita lausunnon valmistelijalle OIKEUSMINISTERIÖ HELSINKI 2002 ISSN 1458-6436 ISBN 952-466-046-6 Lisätiedot Perustuslain vastaisuudet
Perustuslain vastaisuudet Suomen perustuslaki 11.6.1999/731 2.luku Perusoikeudet Perusoikeuksien rajoitusperusteiden tulee olla hyväksyttäviä ja niiden täytyy olla painavan yhteiskunnallisen tarpeen vaatimia Lisätiedot Tenojoen kalastussopimus ja kalakorvauslain soveltaminen
ANONYMISOITU PÄÄTÖS 07.10.2014 Dnro OKV/1/21/2012 1/13 ASIA Tenojoen kalastussopimus ja kalakorvauslain soveltaminen VALTIONTALOUDEN TARKASTUSVIRASTON PÄÄTÖS Valtiontalouden tarkastusvirasto on, saatuaan Lisätiedot KORKEIMMAN HALLINTO-OIKEUDEN PÄÄTÖS Antopäivä 1 (73) 23.9.2009 Taltionumero 2303
KORKEIMMAN HALLINTO-OIKEUDEN PÄÄTÖS Antopäivä 1 (73) 23.9.2009 Taltionumero 2303 Diaarinumero 3154/1/05 Vuosikirja Asia Valittaja Vastapuoli Tietosuoja-asiaa koskeva valitus Tietosuojavaltuutettu Satakunnan Lisätiedot 54/2011. Maksuviivästystyöryhmän mietintö
54/2011 Maksuviivästystyöryhmän mietintö 54/2011 Maksuviivästystyöryhmän mietintö Oikeusministeriö, Helsinki 2011 21.12.2011 Julkaisun nimi Tekijä Oikeusministeriön julkaisu Maksuviivästystyöryhmän mietintö Lisätiedot HE 100/2009 vp. Esityksessä ehdotetaan muutoksia ympäristönsuojelulain. suoraan lain säännökseen. Samalla luetteloa
Hallituksen esitys Eduskunnalle laiksi ympäristönsuojelulain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutoksia ympäristönsuojelulain säännöksiin, jotka koskevat valtioneuvoston Lisätiedot Yhteisymmärryspöytäkirjan julkaiseminen sopimussarjassa ja kääntäminen suomeksi ja ruotsiksi
ANONYMISOITU PÄÄTÖS 25.05.2015 Dnro OKV/384/1/2015 1/8 ASIA Yhteisymmärryspöytäkirjan julkaiseminen sopimussarjassa ja kääntäminen suomeksi ja ruotsiksi KANTELU Kantelija on oikeuskanslerinvirastoon 13.3.2015 Lisätiedot KALASTUSKIINTIÖIDEN KANSALLINEN HALLINTA JA SIIHEN LIITTYVÄT OIKEUDELLISET ONGELMAT
KALASTUSKIINTIÖIDEN KANSALLINEN HALLINTA JA SIIHEN LIITTYVÄT OIKEUDELLISET ONGELMAT Anniina Oksanen Helsingin yliopisto Kansainvälisen talousoikeuden instituutti KATTI Esipuhe Tämä raportti on syntynyt Lisätiedot ui) ESITYSLISTA 27/1999 vp PERUSTUSLAKIVALIOKUNTA Perjantai 17.9.1999 kello 09.30 2. Päätösvaltaisuus
PERUSTUSLAKIVALIOKUNTA ESITYSLISTA 27/1999 vp Perjantai 17.9.1999 kello 09.30 1. Nimenhuuto 2. Päätösvaltaisuus 3. K 9/1999 vp Valtioneuvoston oikeuskanslerin kertomus oikeuskanslerin virkatoimista ja Lisätiedot EY:n kilpailuoikeuden täytäntöönpanosääntöjen uudistaminen
Euroopan komissio Kilpailun pääosasto EY:n kilpailuoikeuden täytäntöönpanosääntöjen uudistaminen Neuvoston asetus (EY) N:o 1/2003 ja uudistuspaketti Brussels-Luxembourg, 2004 Lisätietoa kilpailusäännöistä Lisätiedot LUONNOS ESITYKSEN PÄÄASIALLINEN SISÄLTÖ
LUONNOS Hallituksen esitys eduskunnalle poliisin säilyttämien henkilöiden kohtelusta annetun lain 13 luvun muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi poliisin säilyttämien Lisätiedot Lausunto eduskunnan perustuslakivaliokunnalle hallituksen esityksestä eduskunnalle laiksi työttömyysturvalain muuttamisesta (HE 5/2015 vp)
Teuvo Pohjolainen 16.6.2015 Lausunto eduskunnan perustuslakivaliokunnalle hallituksen esityksestä eduskunnalle laiksi työttömyysturvalain muuttamisesta (HE 5/2015 vp) Perustuslakivaliokunnan pyytämänä Lisätiedot Esityslista 3/1997 vp. PERUSTUSLAKIVALIOKUNTA Tiistai 11.2.1997 klo 10.00. Nimenhuuto. Päätösvaltaisuus
PERUSTUSLAKIVALIOKUNTA Tiistai 11.2.1997 klo 10.00 Esityslista 3/1997 vp 1. 2. 3. Nimenhuuto Päätösvaltaisuus Valtioneuvoston oikeuskanslerin kertomus oikeuskanslerin virkatoimista ja lain noudattamista Lisätiedot HE 253/2014 vp. Esityksessä ehdotetaan muutettavaksi kilpailulain. laajentamatta voimassa olevaa tarkastusoikeutta.
HE 253/2014 vp Hallituksen esitys eduskunnalle laiksi kilpailulain 37 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi kilpailulain tarkastusmenettelyä koskevaa pykälää. Lisätiedot HE 99/2010 vp. Esityksessä ehdotetaan säädettäväksi kuluttajaturvallisuuslaki,
Hallituksen esitys Eduskunnalle kuluttajaturvallisuuslaiksi ja laiksi rikoslain 44 luvun 1 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan säädettäväksi kuluttajaturvallisuuslaki, Lisätiedot Päivitykset: kommentaari, II painos
1 Päivitykset: kommentaari, II painos #-merkki liitettynä numeroihin ja pykäliin toimii kaksisuuntaisena ankkurina ao. tekstikohtiin ja takaisin alla olevaan sisällysluetteloon. Sisällys I Pykälärakenteesta Lisätiedot HALLINNON TARKASTUS JA YHDENVERTAISUUSPERIAATE ASUNTO-OSAKEYHTIÖISSÄ
TAMPEREEN YLIOPISTO Oikeustieteiden laitos Juha Lehtinen HALLINNON TARKASTUS JA YHDENVERTAISUUSPERIAATE ASUNTO-OSAKEYHTIÖISSÄ Pro Gradu tutkielma Yritysjuridiikka Tampere 2007 II TIIVISTELMÄ Tampereen Lisätiedot ESITYKSEN PÄÄASIALLINEN SISÄLTÖ
HE 108/2014 vp Hallituksen esitys eduskunnalle laiksi sosiaalihuollon asiakkaan ja potilaan itsemääräämisoikeuden vahvistamisesta ja rajoitustoimenpiteiden käytön edellytyksistä sekä eräiksi siihen liittyviksi Lisätiedot Kuka valvoo. oikeuksiamme? Perusoikeuksien valvontaelimet Suomessa ja keskustelu valtiosääntötuomioistuimesta
Kuka valvoo oikeuksiamme? Perusoikeuksien valvontaelimet Suomessa ja keskustelu valtiosääntötuomioistuimesta Paulina Tallroth Kuka valvoo oikeuksiamme? Perusoikeuksien valvontaelimet Suomessa ja keskustelu Lisätiedot Kaupparekisterin henkilötiedot ja oikeusturvajärjestelmä
Kaupparekisterin henkilötiedot ja oikeusturvajärjestelmä Työ- ja elinkeinoministeriön julkaisuja Konserni 14/2009 Kaupparekisterin henkilötiedot ja oikeusturvajärjestelmä Työryhmämuistio Työ- ja elinkeinoministeriön Lisätiedot 2016 © DocPlayer.fi Yksityisyyskäytäntö | Palveluehdot | Palaute